ai4bharat/Pralekha huggingface dataset:
రక్షణ మంత్రిత్వ శాఖ
ఎన్.సి.సి. శిక్షణ కోసం మొబైల్ యాప్ను ప్రారంభించిన - రక్షణమంత్రి శ్రీ రాజ్ నాథ్ సింగ్.
డైరెక్టరేట్ జనరల్ నేషనల్ క్యాడెట్ కార్ప్స్  మొబైల్ శిక్షణా యాప్ను రక్షణ మంత్రి శ్రీ రాజ్నాథ్ సింగ్ ఈ రోజు ఇక్కడ ప్రారంభించారు. ఎన్.సి.సి. క్యాడెట్ లకు దేశవ్యాప్తంగా ఆన్ లైన్ శిక్షణ ఇవ్వడానికి ఈ యాప్ ఉపయోగపడుతుంది.
కోవిడ్-19 విధించిన ఆంక్షల నేపథ్యంలో, ఎన్.సి.సి. క్యాడెట్ల శిక్షణ ఎక్కువగా ప్రభావితమైంది, ఎందుకంటే ఇది ఎక్కువగా ప్రత్యక్ష సంప్రదింపుల ఆధారిత శిక్షణ కావడం వల్ల. సమీప భవిష్యత్తులో పాఠశాలలు / కళాశాలలు తెరిచే అవకాశం లేనందున, డిజిటల్ మాధ్యమాన్ని ఉపయోగించి ఎన్.సి.సి. క్యాడెట్లకు శిక్షణ ఇవ్వవలసిన అవసరాన్ని గుర్తించడం జరిగింది. ఈ యాప్ ప్రారంభోత్సవ సందర్భంగా రక్షణ మంత్రి ఎన్.సి.సి. క్యాడెట్లతో వీడియో కాన్ఫరెన్సు ద్వారా సంభాషిస్తూ, వారు అడిగిన ప్రశ్నలకు సమాధానాలు చెప్పారు. వారికి విజయం చేకూరాలని ఆయన ఆకాంక్షిస్తూ, జీవితంలోని అన్ని రంగాలలో రాణించాలని వారిని ప్రేరేపించారు.
ఎన్.సి.సి. క్యాడెట్లనుద్దేశించి, రక్షణ మంత్రి ప్రసంగిస్తూ, ప్రత్యక్ష భౌతిక పరస్పర చర్యలపై పరిమితులను అనుసరిస్తూ, కోవిడ్-19 వల్ల ఎదురౌతున్న ఇబ్బందులను అధిగమించి, డిజిటల్ శిక్షణ పొందడానికి ఈ యాప్ ఉపయోగపడుతుందని అన్నారు. ఒకరు దృఢ నిశ్చయంతో, ఆత్మవిశ్వాసంతో ముందుకు సాగితే, అతడు లేదా ఆమె అన్ని అడ్డంకులను తొలగించుకుని విజయం సాధించగలుగుతారని, ఆయన పేర్కొన్నారు. మహమ్మారికి వ్యతిరేకంగా పోరాటంలో వివిధ పనులను నిర్వర్తించడం ద్వారా ఫ్రంట్ లైన్ కరోనా యోధులకు మద్దతు ఇచ్చిన లక్ష మందికి పైగా ఎన్.సి.సి. క్యాడెట్ల సేవలను శ్రీ రాజ్నాథ్ సింగ్ ప్రశంసించారు. ఐక్యత, క్రమశిక్షణ, దేశానికి సేవ వంటి విలువలను ఎన్.సి.సి. అందిస్తుందనీ, ప్రధానమంత్రి శ్రీ నరేంద్ర మోదీ, ఎయిర్ మార్షల్ అర్జన్ సింగ్, ప్రముఖ క్రీడాకారులు అంజలి భగవత్, మాజీ విదేశాంగ మంత్రి సుష్మా స్వరాజ్, మాజీ రక్షణ మంత్రి మనోహర్ పారికర్ వంటి ప్రముఖులు ఎన్.సి.సి. క్యాడెట్ల స్థాయి నుండి వచ్చి ఉన్నత పదవులనలంకరించారని ఆయన వివరించారు. దీనికి తోడు, రక్షణమంత్రి కూడా స్వయంగా ఒక ఎన్.సి.సి. క్యాడెట్.
ఎన్.సి.సి.క్యాడెట్లకు అవసరమైన మొత్తం శిక్షణా సామగ్రిని  ఒకే వేదిక ద్వారా అందించాలని, డి.జి.ఎన్.సి.సి. మొబైల్ శిక్షణా యాప్, లక్ష్యంగా పెట్టుకుంది. ప్రశ్నలు అడగడానికి కూడా అవకాశం కల్పిస్తూ, పరస్పరం సంభాషించుకునే విధంగా ఈ యాప్ ను రూపొందించడం జరిగింది. ఈ ఎంపికను ఉపయోగించడం ద్వారా, ఒక క్యాడెట్ శిక్షణ సిలబస్కు సంబంధించిన ఏదైనా ప్రశ్నను పోస్ట్ చేయవచ్చు. అర్హతగల బోధకుల బృందం దీనికి సమాధానం ఇస్తుంది.
ప్రధానమంత్రి శ్రీ నరేంద్ర మోదీ యొక్క డిజిటల్ ఇండియా భావనకు అనుగుణంగా ఈ యాప్ ఖచ్చితంగా ఎన్.సి.సి. శిక్షణలో యాంత్రీకరణకు సానుకూల దశ అవుతుంది. మహమ్మారి సృష్టించిన ఈ పరీక్ష సమయాల్లో శిక్షణా సామగ్రిని సులభంగా పొందడంలోనూ, ఎన్.సి.సి. క్యాడెట్లకు సహాయం చేయడంలోనూ, ఈ యాప్ చాలా ఉపయోగపడుతుంది.
ఈ కార్యక్రమంలో - రక్షణ శాఖ కార్యదర్శి డాక్టర్ అజయ్ కుమార్; ఎన్.సి.సి. డైరెక్టర్ జనరల్ లెఫ్టనెంట్ జనరల్ రాజీవ్ చోప్రాతో పాటు మంత్రిత్వ శాఖకు చెందిన ఇతర సీనియర్ పౌర, సైనిక అధికారులు పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 149.06 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.80 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,49,06,76,985
|
|
అందుబాటులోని నిల్వలు
|
|
16,80,89,481
149.06 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 16.80 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
తమిళ నాడు లో బస్సు ప్రమాదం దుర్ఘటన లో ప్రాణ నష్టం జరగడం పట్ల సంతాపం తెలిపిన ప్రధాన మంత్రి
తమిళ నాడు లోని తిరుపుర్ జిల్లా లో బస్సు ప్రమాద ఘటన లో ప్రాణ నష్టం జరగడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
“తమిళ నాడు లోని తిరుపుర్ జిల్లా లో జరిగిన బస్సు ప్రమాదం ఘటన నన్ను తీవ్రం గా కలచివేసింది. ఈ దు:ఖ ఘడియ లో ఆప్తుల ను కోల్పోయిన కుటుంబాల యొక్క శోకం లో నేను పాలుపంచుకొంటున్నాను. ఈ దుర్ఘటన లో గాయపడ్డ వారు త్వరిత గతి న కోలుకోవాలని నేను ఆశ పడుతున్నాను’’ అంటూ ఒక సందేశం లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రోజుకు మిలియన్ జనాభాకు 140 పరీక్షలు చేయాలని సూచించిన - ప్రపంచ ఆరోగ్య సంస్థ
భారతదేశంలోని 22 రాష్ట్రాలు / కేంద్రపాలితప్రాంతాలు ఇప్పటికే రోజుకు మిలియన్ జనాభాకు 140 కంటే ఎక్కువ పరీక్షలు చేస్తున్నాయి.
మిలియన్ జనాభాకు 8,994 కంటే ఎక్కువ పరీక్షలు నిర్వహించడం జరిగింది.
ప్రపంచ ఆరోగ్య సంస్థ  తన మార్గదర్శక ప్రకటనలో “కోవిడ్-19 సందర్భంలో ప్రజారోగ్యం మరియు సామాజిక చర్యలను సర్దుబాటు చేయడానికి ప్రజా ఆరోగ్య ప్రమాణాలు” అనే అంశంపై అనుమానిత కేసుల కోసం సమగ్ర నిఘా నిర్వహించాలని సూచించింది. సమగ్ర నిఘా మరియు అనుమానిత కేసుల పరీక్షలు నిర్వహించే విధానాన్ని వివరిస్తూ, ఏ దేశానికైనా మిలియన్ జనాభాకు రోజుకు 140 పరీక్షలు చేయవలసిన అవసరం ఉందని, డబ్ల్యూ.హెచ్.ఓ. సలహా ఇచ్చింది.
కేంద్రం మరియు రాష్ట్రాలు / కేంద్రపాలితప్రాంతాలు చేసిన వివిధ సమన్వయ ప్రయత్నాల ఫలితంగా, భారతదేశంలోని 22 రాష్ట్రాలు / కేంద్రపాలితప్రాంతాలు ఇప్పటికే రోజుకు మిలియన్ జనాభాకు 140 మరియు అంతకంటే ఎక్కువ పరీక్షలు నిర్వహిస్తున్నాయి. డబ్ల్యూ.హెచ్.ఓ. సూచించిన పరీక్షల స్థాయికి సరిపోయేలా పరీక్షల సామర్థ్యాన్ని పెంచాలని రాష్ట్రాలు / కేంద్రపాలిత ప్రాంతాలకు క్రమం తప్పకుండా సలహా ఇస్తున్నారు.
దేశంలో పెరుగుతున్న కోవిడ్-19 పరీక్షల సంఖ్యకు బలంగా సహాయపడే కారకాల్లో ఒకటి, కోవిడ్-19 పరీక్షల కోసం క్రమంగా పెరుగుతున్న ప్రయోగశాలలు నెట్ వర్క్. ప్రభుత్వ రంగంలో 865 ప్రయోగశాలలతో పాటు, 358 ప్రయివేటు ప్రయోగశాలలతో ఈ రోజు వరకు మొత్తం 1,223 పరీక్షా ప్రయోగశాలలు అందుబాటులో ఉన్నాయి. పరీక్ష కోసం అత్యుత్తమ ప్రమాణంతో పాటు, ఆర్.టి-పి.సి.ఆర్., ట్రూ-నాట్ మరియు సి.బి-నాట్ కూడా ఈ సదుపాయాన్ని పెంచడానికి ఉపయోగించడం జరుగుతోంది.రియల్-టైమ్ ఆర్.టి-పి.సి.ఆర్. ఆధారిత పరీక్షా ప్రయోగశాలలు : 633ట్రూ-నాట్ ఆధారిత పరీక్షా ప్రయోగశాలలు : 491సి.బి-నాట్ ఆధారిత పరీక్షా ప్రయోగశాలలు : 99 
ప్రయోగశాల సామర్థ్యం విస్తరణ 2020 జనవరిలో ఒక ప్రయోగశాల నుండి 2020 మార్చిలో 121 ప్రయోగశాలలకు మరియు ఈ రోజు 1223 ప్రయోగశాలలకు విశేషంగా పెరిగింది.
గత 24 గంటల్లో 3,20,161 నమూనాలను పరీక్షించడం జరిగింది. ఇంతవరకు పరీక్షలు నిర్వహించిన మొత్తం నమూనాల సంఖ్య 1,24,12,664. భారతదేశంలో మిలియన్ జనాభాకు నిర్వహించే పరీక్షల సంఖ్య స్థిరంగా పెరుగుతోంది. ఈ రోజున మిలియన్ జనాభాకు నిర్వహించే పరీక్షల సంఖ్య 8994.7 కి చేరింది. 2020 జులై, 14వ తేదీన, ఒక్క రోజులో 3.2 లక్షలకు పైగా పరీక్షలు జరిగాయి.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు, సలహాలు, సూచనలపై ప్రామాణికమైన, తాజా సమాచారం కోసం ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా, ఆరోగ్యం, కుటుంబ సంక్షేమ మంత్రిత్వ శాఖకు చెందిన ఉచిత హెల్ప్ లైన్ నెంబర్ : +191-11-23978046 లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf
హోం మంత్రిత్వ శాఖ
తుఫాను ప్రభావిత ప్రాంతాలలో సేవల నిమిత్తం పశ్చిమ బెంగాల్కు మరో 10 అదనపు ఎన్డీఆర్ఎఫ్ బృందాలు
ఇటీవల ఆంఫన్ తుఫాను పశ్చిమ బెంగాల్ రాష్ర్ట్రాన్ని అతలాకుతలం చేసిన నేపథ్యంలో తమకు అదనంగా ఎన్డీఆర్ఎఫ్ బృందాలను పంపించాలని ఆ రాష్ట్రం కేంద్రాన్ని కోరింది. పశ్చిమ బెంగాల్ ప్రభుత్వపు విపత్తుల నిర్వహణ మరియు పౌర రక్షణ శాఖ ముఖ్య కార్యదర్శి ఈ మేరకు కేంద్ర ప్రభుత్వానికి ఒక వ్రాతపూర్వక అభ్యర్థనను పంపారు. ఈ అభ్యర్థన స్వీకరించిన కేంద్ర ప్రభుత్వం
(పది అదనపు ఎన్డిఆర్ఎఫ్ బృందాలను సమీకరించి ఆ రాష్ట్రానికి తరలించే పనులను మొదలు పెట్టింది. పశ్చిమ బెంగాల్ రాష్ట్రం వెలుపల వివిధ ప్రదేశాలలో ఉన్న ఎన్డిఆర్ఎఫ్ బృందాలను సమీకరించి వేగంగా అక్కడకు తరలిస్తున్నారు. అదనపు ఎన్డీఆర్ఎఫ్ బృందాలు ఈ రోజు రాత్రికి కోల్కతా చేరుకునే అవాకాశం ఉంది. ఆంఫన్ తుఫాను అనంతర పునరుద్ధరణ పనుల కోసం పశ్చిమ బెంగాల్లోని తుఫాను ప్రభావిత ప్రాంతాల్లో ప్రస్తుతం మొత్తం 26 ఎన్డీఆర్ఎఫ్ బృందాలు మొహరించబడ్డాయి. తాజాగా మరో 10 ఎన్డీఆర్ఎఫ్ బృందాలు వీరితో జత కూడనున్నాయి.
దీంతో ఈ రాష్ట్రంలో తుఫాను పునరుద్ధరణ పనులలో మొత్తం 36 ఎన్డీఆర్ఎఫ్ బృందాలు నిమగ్నం కానున్నాయి. ఆంఫన్ తుఫానుకు పశ్చిమ బెంగాల్లో ప్రభావితమైన ఆరు జిల్లాలలో ఈ ఎన్డీఆర్ఎఫ్ బృందాలు సేవలందింస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
గత 24 గంటల్లో 81 లక్షలకుపైగా టీకాలను ప్రజలకు ఇచ్చారు.
జాతీయ టీకా కార్యక్రమం కింద ఇప్పటివరకు 66.30 కోట్ల టీకాలను ప్రజలకు ఇచ్చారు.
గత 24 గంటల్లో 47,092 కొత్త కేసులు నమోదయ్యాయి.
మొత్తం కేసుల్లో క్రియాశీల కేసులు 1.19%గా ఉన్నాయి.
దేశవ్యాప్తంగా క్రియాశీల కేసుల సంఖ్య 3,89,583.
రికవరీ రేటు 97.48%గా నమోదైంది.
గత 24 గంటల్లో కోలుకున్న 35,181 మందితో కలిపి, మొత్తం కోలుకున్నవారి సంఖ్య 3,20,28,825కు చేరింది.
వారపు పాజిటివిటీ రేటు  గత 69 రోజులుగా 3% కంటే తక్కువ నమోదవుతోంది.
రోజువారీ పాజిటివిటీ రేటు 2.80%గా నమోదైంది.
ఇప్పటివరకు దేశవ్యాప్తంగా 52.48 కోట్ల కొవిడ్ పరీక్షలు చేశారు.
రక్షణ మంత్రిత్వ శాఖ
నడి సముద్రంలో గుండెపోటుకు గురైన చైనా దేశీయుడిని రక్షించిన భారతీయ తీర రక్షణ దళం
నడి సముద్రంలో గుండెపోటుకు గురైన చైనా జాతీయుడికి వైద్య సాయం అందించి, అతని ప్రాణాలను భారతీయ తీర రక్షణ దళం నిలబెట్టింది. ఈ నెల 16-17 తేదీల అర్ధరాత్రి సమయంలో ఈ ఘటన జరిగింది. అరేబియా సముద్రంలో, ముంబై తీరానికి 200 కిలోమీటర్ల దూరంలో ఉన్న ఎంవీ డాంగ్ ఫాంగ్ కాన్ టాన్ నంబర్ 2 అనే పరిశోధన నౌకలో చైనా జాతీయుడు హఠాత్తుగా అస్వస్థతతకు గురయ్యాడు. వాతావరణం అనుకూలంగా లేకపోయినా, ఆ చిమ్మచీకటి సమయంలోనే భారతీయ తీర రక్షణ దళం బాధితుడి కోసం రంగంలోకి దిగింది.
చైనా నుంచి యుఏఈకి వెళుతున్న పరిశోధన నౌకలో ఉన్న సిబ్బందిలో, యిన్ వీగ్యాంగ్ అనే వ్యక్తికి గుండెపోటు వచ్చిందని, తక్షణ వైద్య సహాయం అవసరమని ముంబైలోని 'మారిటైమ్ రెస్క్యూ కో-ఆర్డినేషన్ సెంటర్'కు సమాచారం అందింది. భారతీయ సిబ్బంది వెంటనే ఆ నౌకలోని సిబ్బందితో మాట్లాడారు, అవసరమైన టెలిమెడిసిన్ సలహాలు అందించారు.
రోగి అత్యవసర పరిస్థితిని దృష్టిలో పెట్టుకుని, తదుపరి వైద్య సేవలను భారతీయ తీర రక్షణ దళం ప్రారంభించింది. రోగిని సీజీ ఏఎల్హెచ్ ఎంకే-III ద్వారా ఆకాశమార్గాన తరలించింది, ఆ సమయంలోనే ప్రథమ చికిత్స అందించింది. తదుపరి వైద్య నిర్వహణ కోసం అతనిని నౌకలోని ప్రతినిధికి అప్పగించింది.
చీకటి సమయంలోనూ వేగంగా ఆపరేషన్ చేపట్టిన సీజీ ఏఎల్హెచ్, సీజీఏఎస్ డామన్, ఒక విదేశీ పౌరుడి ప్రాణాలను కాపాడాయి. ఈ సంఘటన, "మేం రక్షిస్తాం" అనే భారతీయ తీర రక్షణ దళం నిబద్ధతను మరోమారు చాటి చెప్పింది.
ఆయుష్
ఆయుష్ ఫర్ గ్లోబల్ హెల్త్ అన్న ఇతివృత్తం కింద భిన్న చొరవలను ప్రదర్శించనున్న మంత్రిత్వశాఖ
ఆరోగ్యవంతమైన ఆయుష్ జీవనశైలి గురించి చైతన్యపరిచేందుకు/ వ్యాపింపచేసేందుకు ఐఐటిఎఫ్ 2022లో ఆయుష్ మంత్రిత్వ శాఖ పెవిలియన్లో వివిధ ప్రభావశీల కార్యకలాపాలు
ఆయుష్ పెవిలియన్లో ప్రత్యేక ఆకర్షణలుగా నిలవనున్న సాఫ్ట్వేర్ ఆధారిత ప్రకృతి& మిజాజ్ పరీక్షన్, భిన్న ఆయుష్ స్రవంతుల ఉచిత ఒపిడి సౌకర్యాలు
మరొక ఆకర్షణీయమైన బిందువు ఆయుష్ స్టార్టప్లు
తాము చేపట్టిన చొరవలను, భిన్న విజయాలను 14 నుంచి 27 నవంబర్ 2022 వరకు న్యూఢిల్లీలోని, ప్రగతి మైదాన్లో జరుగుతున్న 41వ అంతర్జాతీయ వాణిజ్య ప్రదర్శనలో ఆయుష్ మంత్రిత్వ శాఖ తన పెవిలియన్లో ప్రదర్శించేందుకు సిద్ధమైంది. ప్రపంచ ఆరోగ్యానికి ఆయుష్ అన్న ఇతివృత్తం చేపట్టిన చొరవలను మంత్రిత్వ శాఖ పట్టిచూపనుంది.
ఆయుష్ వ్యవస్థ కింద అందుబాటులో ఉన్న రోజువారీ చర్యలు, మంచి ఆహార అలవాట్లు వంటివాటిని అనుసరించడం ద్వారా జీవనశైలిలో ఆయుష్ను జోడించి మంచి ఆరోగ్యాన్ని కాపాడుకోవచ్చో ప్రజలలో చైతన్యాన్ని తెచ్చేందుకు వివిధ ఆయుష్ సంస్థలు, ఆయుర్వేద పరిశోధనా సంస్థలు, యోగ, నాచురోపతీ, యునానీ, సిద్ధ, సోవా- రిగ్పా, హోమియోపతి స్రవంతులు తమ తమ స్టాళ్ళను ఏర్పాటు చేయనున్నాయి.
ఈ ఏడాది ఆయుష్ పెవిలియన్ ముఖ్యాంశం, వచ్చిన సందర్శకులు సబ్బు, జెల్, క్రీమ్, గోలీ, తదితరాలు, మసాలా వస్తువులను గుర్తించి సరిపోల్చడం వంటి క్రియేట్ యువర్ ఓన్ కార్యకలాపాల ద్వారా ఆయుష్ లాభాలను తెలుసుకునేందుకు ప్రభావశీల కార్యకలాపాలు చేపట్టడం. పరమపద సోపానపటం వంటి సరళమైన, అనాదిగా వస్తున్న క్రీడల ద్వారా ఆరోగ్యవంతమైన జీవనశైలిని అలవరచుకోవడం ఎలాగో సందర్శకులు తెలుసుకుంటారు. మనకు వచ్చే ఆరోగ్య సమస్యలకు వంటింటి చిట్కాలు వంటిని దాదీ సే పూఛో కార్యకలాపం ద్వారా తెలుసుకోవడం మరొక ఆసక్తికరమైన కార్యకలాపం. అనేక ఆరోగ్య లాభాలు కలిగిన ఔషధ మొక్కలను ఉచితంగా సందర్శకులకు పంచనున్నారు. ఆయుష్ క్విజ్లో విజయం సాధించినవారికి ఆకర్షణీయమైన బహుమానాలు ఉన్నాయి.
ఆయుష్ ప్రాక్టిషనర్లు/ ఆయుర్వేద, యునాని, హోమియోపతి, సిద్ధ, సోవా రిగ్పా, యోగ & నాచురోపతి వైద్యులు ఉచిత ఒపిడి సౌకర్యం ద్వారా ఆరోగ్య సలహాలు ఇస్తారు. వ్యక్తి ప్రత్యేక ప్రొఫైల్ లేదా అతడి లేక ఆమె శారీరక, క్రియాత్మక, ప్రవర్తనా లక్షణాలను కలిగి ఉన్న సైకోసొమాటిక్  స్వభావం ఆధారంగా వారి ప్రకృతి, మిజాజ్ (యునాని సిద్ధాంతాల ప్రకారం అంచనా వేసే ప్రకృతి పరీక్షన్ & మిజాజ్ పరీక్షణ్ చేస్తారు.
ఇక్కడ వ్యక్తి యొక్క ప్రకృతి  మరియు మిజాజ్  వ్యక్తి యొక్క ప్రొఫైల్ లేదా అతని లేదా ఆమె శారీరక, క్రియాత్మక మరియు ప్రవర్తనా లక్షణాలను కలిగి ఉన్న ప్రత్యేక మానసిక స్వభావాన్ని బట్టి అంచనా వేయవచ్చు.
యోగా ఫ్యూషన్ కార్యక్రమం, ప్రత్యక్ష యోగా ప్రదర్శన, పని ప్రదేశంలో యోగా బ్రేక్, యోగా థెరపీ వంటివాటిని న్యూఢిల్లీకి చెందిన మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగ  నిపుణులు ప్రదర్శిస్తారు.
ఆయుర్వద, యోగ, నాచురోపతి, ఉనాని, సిద్ధా, హోమియోపతి రంగాలలో వ్యవస్థాపకతను భారతదశ్పు చురుకైన స్టార్టప్ పర్యావరణం ద్వారా ఆయుష్ మంత్రిత్వ శాఖ ప్రోత్సహిస్తోంది. భిన్న వర్గాలకు చెందిన 14కి పైగా స్టార్టప్లు పెరుగుతున్న ఆయుష్ బలాన్ని ప్రదర్శించనున్నాయి.
విజేతలు ఆకర్షణీయమైన బహుమానాలు పొందడానికి ప్రోత్సహించేలా ఆయుష్ పెవిలియన్లో ఆసక్తికరమైన ఆయుష్ క్విజ్ కియోస్క్లను ఏర్పాటు చేస్తున్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
5 స్టార్- 6 నగరాలు, 3 స్టార్- 64 నగరాలు, ఒక స్టార్- 70 నగరాలు చెత్త రహిత నగరాల స్టార్ రేటింగులను ప్రకటించిన ఎంఓహెచ్యుఏ
2019-2020 అంచనా సంవత్సరానికి మొత్తం ఆరు నగరాలకు 5 స్టార్ , 3-స్టార్గా 65 నగరాలు మరియు 1-స్టార్గా 70 నగరాలను ధృవీకరించినట్టు కేంద్ర గృహ, పట్టణ వ్యవహారాల శాఖ సహాయ మంత్రి  శ్రీ హరదీప్ ఎస్.పురి ప్రకటించారు. ఈ రేటింగులకు సంబంధించి సవరించిన ప్రోటోకాల్ను కూడా ఆయన ఆవిష్కరించారు. చెత్త రహిత హోదాను సాధించడానికి నగరాలకు ఒక యంత్రాంగాన్ని వ్యవస్థీకరంచడానికి, అధిక స్థాయి శుభ్రత పాటించేలా నగరాలను ప్రోత్సహించడానికి 2018 జనవరిలో మంత్రిత్వ శాఖ స్టార్ రేటింగ్ ప్రోటోకాల్ను ప్రారంభించింది. గృహనిర్మాణ, పట్టణ వ్యవహారాల శాఖ మంత్రిత్వ శాఖ కార్యదర్శి శ్రీ దుర్గా శంకర్ మిశ్రా, ఉన్నతాధికారులు కూడా ఈ కార్యక్రమంలో పాల్గొన్నారు.
కోవిడ్ సంక్షోభం కారణంగా పారిశుధ్యం, సమర్థవంతమైన ఘన వ్యర్థ పదార్థాల నిర్వహణ ప్రాముఖ్యత ఇప్పుడు తెరపైకి వచ్చింది. వాస్తవానికి, పట్టణంలో అధిక స్థాయి పరిశుభ్రత, పారిశుద్ధ్యాన్ని నిర్ధారించడానికి గత ఐదేళ్ళలో స్వచ్ఛ్ భారత్ మిషన్-పట్టణ  కీలక పాత్ర పోషించి ఉండకపోతే ప్రస్తుత పరిస్థితి చాలా దయనీయంగా ఉండేదని చెప్పడం అతిశయోక్తి కాదని కేంద్ర సహాయ మంత్రి మీడియాతో మాట్లాడుతూ వెల్లడించారు. ఐదేళ్ల క్రితం, పట్టణ భారత్ కోసం వార్షిక పరిశుభ్రత సర్వే- స్వచ్ సర్వేక్షన్  ను ప్రవేశపెట్టాము, ఇది ఆరోగ్యకరమైన పోటీ స్ఫూర్తి ద్వారా పట్టణ పరిశుభ్రతను మెరుగుపరచడంలో ఎంతో విజయవంతమైంది అని కేంద్ర సహాయ మంత్రి తెలిపారు. అందువల్ల, మంత్రిత్వ శాఖ చెత్త రహిత నగరాల కోసం స్టార్ రేటింగ్ ప్రోటోకాల్ను రూపొందించింది - మా పరీక్షా విధానాల మాదిరిగానే ఒక సమగ్ర ఫ్రేమ్వర్క్, ఇక్కడ ప్రతి నగరంలోని ప్రతి వార్డు ఘన వ్యర్థ పదార్థాల నిర్వహణ 24 విభిన్న భాగాలలో ఒక నిర్దిష్ట ప్రమాణాన్ని సాధించాలి, మొత్తం మార్కులు ఆధారంగా గ్రేడ్ చేయబడింది అని మంత్రి తెలిపారు.
కోవిడ్ సంక్షోభం వచ్చినప్పటి నుండి, బహిరంగ ప్రదేశాలను ప్రత్యేకంగా శుభ్రపరచడం మరియు నిర్బంధ గృహాల నుండి బయో-మెడికల్ వ్యర్థాలను సేకరించడం, పారవేయడం గురించి ఎంఓహెచ్యుఏ అన్ని రాష్ట్రాలు మరియు నగరాలకు వివరణాత్మక మార్గదర్శకాలను జారీ చేసింది. లాక్డౌన్ సమయంలో ఆర్థిక ఒత్తిడి విషయంలో ప్రతికూల ప్రభావం దృష్టిలో పెట్టుకుని దాదాపు 50 లక్షల మంది వీధి వ్యాపారుల కోసం ప్రత్యేక సూక్ష్మ రుణ సదుపాయం ప్రారంభం అవుతోంది. అదేవిధంగా, ఉత్పాదక పరిశ్రమలలో పనిచేసే కార్మికులు పట్టణ వలసదారుల కష్టాలను తగ్గించడానికి, స్థోమతకు తగ్గట్టుగా ఉండేలా అద్దె గృహాల ప్రాంగణాలు ప్రారంభం అవుతున్నాయి.
(Visitor Counter : 223
వాణిజ్యం, పరిశ్రమల మంత్రిత్వ శాఖ
జూన్ 2021లో 52.8 బిలియన్ల డాలర్ల నుంచి జూన్ 2022 నాటికి 64.9 బిలియన్ల డాలర్లకు పెరిగిన భారతదేశ మొత్తం  ఎగుమతులు
జూన్ 2021లో మొత్తం  ఎగుమతులు 52.8 బిలియన్ల డాలర్ల నుంచి జూన్ 2022లో 64.9 బిలియన్ల డాలర్లకు పెరిగాయి. మొత్తం  దిగుమతులు జూన్ 2021లో 52.9 బిలియన్ల డాలర్ల నుంచి జూన్ 2022 నాటికి 82.4 బిలియన్ల డాలర్ల కు పెరిగాయి.
ఎగుమతులను పెంచేందుకు ప్రభుత్వం ఈ క్రింది చర్యలు చేపట్టింది:
i. విదేశీ వాణిజ్య విధానం  30-09-2022 వరకు పొడిగించడం.
ii. ఎగుమతులను ప్రోత్సహించడానికి అనేక పథకాల ద్వారా సహాయం, అవి ఎగుమతి పథకం  , మార్కెట్ యాక్సెస్ ఇనిషియేటివ్స్  పథకం కోసం వాణిజ్య మౌలిక సదుపాయాలు.
iii. కార్మిక ఆధారిత వస్త్ర ఎగుమతి ప్రోత్సహించడానికి రాష్ట్ర , కేంద్ర పన్నులు , పన్నుల  రాయితీ పథకం 07.03.2019 నుంచి అమలు కానుంది.
iv. ఎగుమతి చేసిన ఉత్పత్తులపై సుంకాలు, పన్నుల ఉపశమన  పథకం 01.01.2021 నుంచి అమలు చేశారు.
v. వాణిజ్యాన్ని సులభతరం చేయడానికి , ఎగుమతిదారులచే స్వేచ్ఛా వాణిజ్య ఒప్పందం  వినియోగాన్ని పెంచడానికి ఆరిజిన్ సర్టిఫికేట్ కోసం కామన్ డిజిటల్ ప్లాట్ఫారమ్ ప్రారంభించారు.
vi. నిర్దిష్ట కార్యాచరణ ప్రణాళికను అనుసరించడం ద్వారా సేవల ఎగుమతులను ప్రోత్సహించడం , వైవిధ్య పరచడం కోసం 12 ఛాంపియన్ సేవా రంగాలు గుర్తించారు.
vii. ప్రతి జిల్లాలో ఎగుమతి సామర్థ్యం ఉన్న ఉత్పత్తులను గుర్తించడం, ఈ ఉత్పత్తులను ఎగుమతి చేయడానికి ఉన్న అడ్డంకులను పరిష్కరించడం , జిల్లాలో ఉపాధి కల్పించడానికి స్థానిక ఎగుమతిదారులు/తయారీదారులకు మద్దతు ఇవ్వడం ద్వారా జిల్లాలు ఎగుమతి కేంద్రాలుగా ప్రారంభించారు.
viii. భారతదేశ వాణిజ్యం, పర్యాటకం, సాంకేతికత , పెట్టుబడి లక్ష్యాలను ప్రోత్సహించడంలో విదేశాలలో భారతీయ మిషన్ల క్రియాశీల పాత్ర మెరుగుపడింది.
ix. కోవిడ్ మహమ్మారి కాలంలో వివిధ బ్యాంకింగ్ , ఆర్థిక రంగ ఉపశమన చర్యల ద్వారా దేశీయ పరిశ్రమకు మద్దతు ఇవ్వడానికి ప్యాకేజీని ప్రకటించారు, ప్రత్యేకించి ఎగుమతుల్లో ప్రధాన వాటాను కలిగి ఉన్న MSMEలకు.
ఈ సమాచారాన్ని వాణిజ్య , పరిశ్రమల మంత్రిత్వ శాఖ సహాయ మంత్రి శ్రీమతి అనుప్రియా పటేల్ తెలిపారు. ఈరోజు లోక్సభలో లిఖితపూర్వక సమాధానం ఇచ్చారు.
మంత్రిమండలి
భారతదేశరవాణా రంగం లో ఐటిఎఫ్ కార్యకలాపాల కు సాయపడటానికి ఫ్రాన్స్ కు మరియు భారతదేశాని కిమధ్య ఒప్పందం పై సంతకాల కు ఆమోదం తెలిపిన మంత్రిమండలి
భారతదేశ రవాణా రంగం లో ఇంటర్ నేశనల్ ట్రాన్స్ పోర్ట్ ఫోరమ్  కార్యకలాపాల కు సాయపడటానికి గాను ఇంటర్ నేశనల్ ట్రాన్స్ పోర్ట్ ఫోరమ్ మరియు టెక్నాలజీ ఇన్ ఫర్ మేశన్, ఫోర్ కాస్టింగ్ ఎండ్ అసెస్ మెంట్ కౌన్సిల్  ల తరఫున ఫ్రాన్స్ కు చెందిన ఆర్గనైజేశన్ ఫార్ ఇకానామిక్ కోఆపరేశన్ ఎండ్ డెవలప్ మెంట్ తో మధ్య ఒప్పందం పై సంతకాలు జరిగిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది.
ఈ ఒప్పందం పై 2022వ సంవత్సరం లో జులై 6వ తేదీ న సంతకాలయ్యాయి.
ఈ ఒప్పందం లో భాగం గా చేపట్టే కార్యకలాపాల యొక్క లక్ష్యాలు ఏవేవి అంటే..
- నూతన శాస్త్రవిజ్ఞాన సంబంధి ఫలితాలు;
- నూతన విధానపరమైన దృష్టికోణాలు;
- శాస్త్రవిజ్ఞానానికి సంబంధించిన క్రియ ప్రతిక్రియ లను పెంపొందింపచేయడం ద్వారా సామర్థ్య నిర్మాణం తో పాటు,
- భారతదేశం లో రవాణా రంగం లో డీకార్బనైజేశన్ సాధన కు ఉపయోగపడేటటువంటి సాంకేతిక విజ్ఞానం పరమైన ఐచ్ఛికాల ను గుర్తించడం.. అనేవే.(
ప్రధాన మంత్రి కార్యాలయం
డాక్టర్ హరేకృష్ణ మహతాబ్ రచించిన ఒడిశా ఇతిహాస్ తాలూకు హిందీ గ్రంథాన్ని ఈ నెల 9న ఆవిష్కరించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ న్యూ ఢిల్లీ లోని జన్పథ్ లో గల ఆంబేడ్కర్ ఇంటర్నేశనల్ సెంటర్ లో ఈ నెల 9వ తేదీ మధ్యాహ్నం 12 గంటల కు ‘ఒడిశా ఇతిహాస్’ గ్రంథం తాలూకు హిందీ అనువాదాన్ని ఆవిష్కరించనున్నారు. ఈ పుస్తకాన్ని ‘ఉత్కళ్ కేసరి’ డాక్టర్ హరేకృష్ణ మహతాబ్ రచించారు. ఇంతవరకు ఒడియా, ఇంగ్లీషు భాషల లో లభ్యమవుతున్న ఈ పుస్తకాన్ని శ్రీ శంకర్లాల్ పురోహిత్ హిందీ లోకి అనువాదం చేశారు. ఈ సందర్భం లో కేంద్ర మంత్రి శ్రీ ధర్మేంద్ర ప్రధాన్ తో పాటు, కటక్ లోక్ సభ సభ్యుడు శ్రీ భర్తృహరి మహతాబ్ లు కూడా పాలుపంచుకోనున్నారు. హిందీ అనువాద గ్రంథం ఆవిష్కరణ కార్యక్రమాన్ని హరేకృష్ణ మహతాబ్ ఫౌండేషన్ ఏర్పాటు చేసింది.
రచయిత ను గురించిన వివరాలు
డాక్టర్ హరేకృష్ణ మహతాబ్ భారతదేశ స్వాతంత్రోద్యమం లో ఎన్నదగిన వ్యక్తుల లో ఒకరు. ఆయన 1946 నుంచి 1950 వరకు, అలాగే 1956 నుంచి 1961 వరకు ఒడిశా కు ముఖ్యమంత్రి గా సేవలు అందించారు. 1942-1945 మధ్య కాలం లో రెండు సంవత్సరాల కు పైగా ఆయన అహమద్ నగర్ పోర్ట్ జైలు లో ఉన్నప్పుడు ‘ఒడిశా ఇతిహాస్’ పుస్తకాన్ని రాశారు.
రైల్వే మంత్రిత్వ శాఖ
సరుకు రవాణా లోడింగ్లో మిషన్ మోడ్న దూసుకుపోతున్న భారతీయ రైల్వే
- గత ఆగస్టు నెలలో సరుకు రవాణా లోడింగ్లో రికార్డు.. గత ఏడాది ఇదే మాసంలో కంటే అధికంగా సరుకు రవాణా లోడింగ్
- 2020 ఆగస్టు నెలలో భారతీయ రైల్వే లోడింగ్ 94.33 మిలియన్ టన్నులు, గత సంవత్సరం అదే నెలతో పోలిస్తే 3.31 మిలియన్ టన్నులు ఎక్కువ
- సరుకు రవాణాను చాలా ఆకర్షణీయంగా మార్చడానికి భారతీయ రైల్వేలో పలు రాయితీలు / తగ్గింపు
మిషన్ మోడ్లో, సరుకు రవాణాను ముందుకు తీసుకుపోవడంలో భారతీయ రైల్వే ముఖ్యమైన మైలురాయిని అధిగమించింది. గత ఏడాది ఆగస్టు మాసం సరుకు రవాణా లోడింగ్ కంటే కూడా.. ఈ ఏడాది  ఆగస్టు మాసంలో రైల్వే శాఖ అధిక సరుకు రవాణా లోడింగ్ను చేపట్టింది. 2020 ఆగస్టు నెలలో భారత రైల్వే సరుకు రవాణా లోడింగ్ 94.33 మిలియన్ టన్నులుగా నిలిచింది. గత ఏడాది ఇదే నెలలో సరుకు రవాణా లోడింగ్ 91.02 మిలియన్ టన్నులుగా నమోదు అయింది. అంటే ఈ ఏడాది ఆగస్టులో 3.31 మిలియన్ టన్నులు అధికంగా భారతీయ రైల్వే సరుకు రవాణా లోడింగ్ను చేపట్టింది. 2020 ఆగస్టు నెలలో భారత రైల్వే సరుకు రవాణా లోడింగ్ 94.33 మిలియన్ టన్నులు కాగా .. ఇందులో బొగ్గు రవాణా 40.49 మిలియన్ టన్నులుగాను.. ఇనుప ఖనిజం లోడింగ్ 12.46 మిలియన్ టన్నులుగాను.. ఆహార ధాన్యాలు 6.24 మిలియన్ టన్నులుగాను.. ఎరువులు 5.32 మిలియన్ టన్నులుగాను, సిమెంట్  4.63 మిలియన్ టన్నులు గాను.. మినరల్ ఆయిల్స్ 3.2 మిలియన్ టన్నులుగాను నిలిచాయి. దీంతో సరుకు రవాణా కదలికలలో మెరుగుదలలు సంస్థాగతీకరించబడతాయి మరియు రాబోయే సున్నా ఆధారిత సమయ పట్టికలో చేర్చబడతాయి. రైల్వేలో సరుకు రవాణాను చాలా ఆకర్షణీయంగా మార్చడానికి భారతీయ రైల్వేలో కూడా అనేక రాయితీలు / తగ్గింపులు ఇవ్వడం విశేషం. సర్వతోముఖంగా సామర్థ్యాలను మరియు ప్రదర్శనలను మెరుగుపరచడానికి కోవిడ్- 19 పరిస్థితులను భారతీయ రైల్వే మెరుగ్గా ఉపయోగించుకుంటోంది.
ప్రధాన మంత్రి కార్యాలయం
శ్రీ ఎన్ సి దేబ్ బర్మ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
త్రిపుర మంత్రి మరియు రాజకీయ నేత శ్రీ ఎన్ సి దేబ్ బర్మ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
శ్రీ నరేంద్ర మోదీ ఒక ట్వీట్ లో -
‘‘కష్టించి పనిచేసేటటువంటి అట్టడుగు స్థాయి నేత గా మరియు ప్రజల శ్రేయం కోసం నిరంతరం పాటుపడినటువంటి నేత గా శ్రీ ఎన్ సి దేబ్ బర్మ గారి ని భావి తరాల వారు స్మరించుకోవడం జరుగుతుంది. త్రిపుర ప్రగతి కై విశిష్టమైన తోడ్పాటు ను ఆయన అందించారు. ఆయన మరణం దు:ఖాన్ని కలిగించింది. ఆయన కుటుంబాని కి మరియు ఆయన సమర్థకుల కు ఇదే నా సంతాపం. ఓమ్ శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో రికార్డు స్థాయిలో ఒక్కరోజే 8.3 లక్షల కోవిడ్ పరీక్షలు
ఇప్పటిదాకా జరిపిన పరీక్షలు 2.68 కోట్లు
పదిలక్షల్లో పరీక్షలు19,453 కి పెరుగుదల
ఒకే రోజులో జరిపిన కోవిడ్ పరీక్షల సంఖ్యలో భారత్ మరో మైలు రాయి దాటింది. ఒక్క రోజు పరీక్షలు మొదటిసారిగా 8 లక్షలు దాటాయి. గడిచిన 24 గంటల్లో రికార్డు స్థాయిలో 8,30,391 పరీక్షలు జరిగాయి. పరీక్షించు, ఆనవాలు పట్టు, చికిత్స అందించు అనే త్రిముఖ వ్యూహం ఫలితంగా భారత్ లో రోజు వారీ పరీక్షల సంఖ్య త్వరలోనే 10 లక్షలకు చేరుకోబోతోంది.
కేంద్ర, రాష్ట్ర ప్రభుత్వాలు సమన్వయంతో పట్టుదలతో పనిచేస్తూ దూకుడుగా పరీక్షలు జరపటం కారణంగా ముందు దశలోనే పాజిటివ్ కేసులను గుర్తించగలుగుతూ ఉన్నారు. రోజువారీ పరీక్షలు బాగా పెరుగుతూ ఉన్నాయి. ఈ వారం రోజువారీ సగటు బాగా పెరిగింది. ప్రస్తుతం ఆ పెరుగుదల 2020 జులై మొదటివారంలో దాదాపు2.3 లక్షల నుంచి ఈ వారం 6.3 లక్షలకు చేరింది.
గడిచిన 24 గంటల్లో రికార్డు స్థాయిలో రోజుకు జరిపే పరీక్షల సంఖ్య 8 లక్షలు దాటింది.ఇప్పటి వరకు జరిపిన మొత్తం పరీక్షల సంఖ్య 2,68,45,688 కు చేరింది. దీంతో ప్రతి పది లక్షల్లో 19453 మందికి పరీక్షలు జరిపినట్టయింది. దేశవ్యాప్తంగాపరీక్షలు జరిపే లాబ్ ల నెట్ వర్క్ గణనీయంగా పెరగటం వలన జనవరిలో ఉన్న ఒక లాబ్ ఇప్పుడు 1433 లాబ్ లకు చేరింది. అందులో 947 ప్రభుత్వ రంగంలో ఉండగా 486 ప్రైవేట్ లాబ్ లు ఉన్నాయి. ఇది కేంద్ర, రాష్ట ప్రభుత్వాల ఉమ్మడి సమన్వయ కృషికి నిదర్శనం.
రకరకాల లాబ్స్ ఇలా ఉన్నాయి.
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 733 
ట్రూ నాట్ ఆధారిత పరీక్షల లాబ్స్ : 583 
సిబినాట్ ఆధారిత పరీక్షల లాబ్స్: 117 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf